Txenada arrunt

[thumb|Txenadak [Queenslandeko kostaldean.]]
**Txenada arrunta** (*Sterna hirundo*) sternidae familiako hegazti zangaluzea da. Europa, Asia eta Ipar Amerika ko eskualde azpiartiko eta epeletan bizi den hegazti hau urtero eskualde tropikaletara migratzen da neguan.

## Deskribapena 
Bizkarralde hauskara eta azpialde zuria ditu, kaio eta antxeten antzera. Buruaren gainaldea beltza du eta moko zorrotza eta hankak gorri kolore bizikoak. Mokoaren punta ere beltza da. 31-35 zentimetrotako luzera du, hauetatik 7 zentimetro buztanak hartzen ditu. Hegoak oso luzeak ditu, 77-98 zentimetroko hego-zabalera baitu. Pausaturik dagoenean hegoak buztana ez da hego puntak baino luzeagoa, eta horrek bereizten du antzeko txenadetatik, denetan buztan motzena duena baita. 110-141 gramo artean pisatzen du.

Neguan bekoki zuria izaten du eta mokoak kolore iluna hartzen du.

## Habitata eta bizimodua 
Hegalari bikaina da. Ezagutzen diren migrazio bidai luzeenak txenadek egiten dituzte. Uda ipar-hemisferioko lurretan igarotzen dute, Kanadan, Europa iparraldean eta Siberian, besteak beste. Bertan izaten dituzte kumeak. Neguan hegoaldera jeisten dira, ia ia Antarktikaraino iristen direlarik. Euskal Herrian uda partean ikusten ditugun txenadak Ghanako kostaldera joaten dira negua igarotzera.

## Ugalketa 
Koloniak eratzen ditu apirila eta maiatza artean. Lurraren gainean ezartzen dute habia eta nahiko sinplea izaten da. Emeak bi edo hiru arrautza jartzen ditu, marroixkak eta orbain ilun ugari dituztenak, eta guraso biek txitatzen dituzte 22-23 egunetan zehar. Txitak lumatxaz eta begiak zabalik jaiotzen dira eta 21-25 egun dituztenean hegan egiteko gai dira.

## Taxonomia 
Carl von Linneok deskribatu zuen 1758 urtean. *Sterna* frisierazko eta aintzinako ingelesezko hitza da "itsas enara" izendatzeko erabiltzen zutena. *Hirundo* enararen latinezko izena da, haren antza duelako ezarri zion izena. Txenada arruntak lau azpiespezie ditu:
* *Sterna hirundo hirundo* (Linnaeus, 1758): Europan, Afrika iparraldean, Asia mendebaldean eta Ipar Amerikan.
* *Sterna hirundo minussensis* (Sushkin, 1925): Baikal aintziran, Mongolia iparraldean eta Tibeten.
* *Sterna hirundo tibetana* (Saunders, 1876): Himalaia mendilerroan, Tibeten, Txinan eta Mongolia hegoaldean.
* *Sterna hirundo longipennis* (Nordmann, 1835): Siberian, Txinan eta Alaskan.

## Euskal Herrian dituen izenak 
Honako izen hauek ematen zaizkio txenada arruntari:
* *Txenada*
* *Itsas-bragaro mokogorria*
* *Itsas-txenada hankagorria*
* *Itsas-txenada kaskabeltza*
* *Burubeltxa* (Debabarrena)
* *Gabai* (Bizkaia)

## Iruditegia 

Fitxategi:Charrán Común (Sterna hirundo hirundo) in Canary Islands.jpg|Txenada arrunta.
Fitxategi:Common Tern 6 (5974224518).jpg|Txenada hegan.
Fitxategi:Common Tern 7.jpg|Txenada airean, erasotzeko prest.
Fitxategi:Sterna hirundo -Nantucket National Wildlife Refuge, Massachusetts, USA -adult and juvenile-8.jpg|Heldua gaztea elikatzen.
Fitxategi:Sterna hirundo -Massachusetts, USA -juvenile-8.jpg|Neguko lumaia.
Fitxategi:Aves de Bahia, Brasil.jpg|Txenada taldea pausatuta.
Fitxategi:CommonTern-Chick.jpg|Txita.
Fitxategi:Common tern and chicks (9202155962).jpg|Heldua eta bi txita habian.
Fitxategi:Sterna hirundo 1 (Lukasz Lukasik).jpg|Txenadak habian.
Fitxategi:Sterna hirundo MWNH 0472.JPG|Arrautza.

## Erreferentziak